סונטה 130

סונטה 130 מאת ויליאם שייקספיר שמה ללעג את מחבריהם של שירי אהבה המתארים את אהובתם בדימויים מופרכים. הסונטה מסתיימת בהצהרת אהבה של המשורר לאהובתו, כמות שהיא.

במכלול 154 הסונטות של שייקספיר נמצאת סונטה זו במקבץ הסונטות 127–152, המופנות לפילגשו של שייקספיר ומביעות רגשי אהבה עזים.

==תוכן הסונטה==
בסונטה מתייחס המשורר לאהובתו בדימויים המקובלים, ושולל אותם אחד לאחד. ההשוואה נעשית בשישה מקבצים שבכל אחד מהם זוג שורות. דוגמה לכך הן שתי שורות הפתיחה:
<DIV dir=ltr>
::::::My mistress' eyes are nothing like the sun;
::::::Coral is far more red than her lips' red ;
</DIV>
ובתרגומו של שמעון זנדבנק:

חמשת הזוגות הראשונים עוסקים בהשוואה של האהובה ליפי הטבע. הזוג הבא שולל את השוואתה לאלילה. בזוג השורות האחרון מביע המשורר את אהבתו העזה לאהובתו, ושולל את ההשוואות המופרכות:
<DIV dir=ltr>
::::::And yet, by heaven, I think my love as rare
::::::As any she belied with false compare.
</DIV>

ובתרגומו של מאיר ויזלטיר:

==מבנה==
הסונטה כתובה במשקל פנטמטר ימבי, בתבנית חריזה א-ב-א-ב, ג-ד-ג-ד, ה-ו-ה-ו, ז-ז.

==פרשנות==
פרשנים ראו סונטה זו כפרודיה סאטירית של שייקספיר על יצירתם של משוררים בני זמנו, כמו גם יצירתו של המשורר האיטלקי בן המאה ה-14 פטרארקה. הפרודיה הופכת לאמירה בוטה בשורת הסיום, שבה מציג המשורר את השירים האחרים כשקריים.

==סונטה 130 בתרגום אברהם עוז==
:::::סונטה 130מאת ויליאם שקספירמאנגלית: אברהם עוז

::::עֵינֵי אֲהוּבָתִי הֵן לֹא כַּשֶּׁמֶשׁ;אַלְמֹג אָדֹם מֵאֹדֶם שִׂפְתּוֹתֶיהָ;אִם צַח הַשֶּׁלֶג, גּוֹן שָׁדֶיהָ רֶמֶץ;אִם כֶּבֶל הַשֵּׂעָר, שְׁחוֹרִים כְּבָלֶיהָ.מֶשִּׁי שׁוֹשָׁן רָאִיתִי צְחוֹר וָאֹדֶםאַךְ לֹא עַל לְחָיֶיהָ מֵעוֹלָם; הֲמוֹן בְּשָׂמִים יָדִיפוּ רֵיחַ קֹדֶשׁיוֹתֵר מֵהֶבֶל פִּיהָ הַנִכְלָם.אֹהַב נִימֵי קוֹלָהּ, אֲבָל יָדוּעַכִּי נְעִימוֹת עָרְבוּ לִי פִּי כַּמָּה;עוֹד לֹא רָאִיתִי אֵיךְ אֵלָה תָּנוּעַ,אַךְ עַלְמָתִי דּוֹרֶכֶת אֲדָמָה.וְחֵרֶף זֹאת אַהֲבָתִי שְׁלֵמָה הִיאוְאֵין שָׁווֹת לָהּ תַּחַת הַשָּׁמַיִּם.

==השפעות==
אלבומו של סטינג, "", שואל את שמו משורת הפתיחה של סונטה 130. בהקדמה לאלבום מספר סטינג כי שם האלבום נבע ממפגש שהיה לו לילה אחד בהייגייט היל (שכונת מגוריו בלונדון) עם שיכור. הלה תפס את סטינג בשולי בגדו, הצביע על הלבנה, ודרש לדעת "כמה יפה היא הלבנה? כמה יפה היא הלבנה?". סטינג השפיל אליו את עיניו וענה לו "עיני אהובתי אינן כשמש כלל ועיקר" (במקור: "My mistress eyes are nothing like the sun") - השורה הפותחת את סונטה 130. "מצאתי", כתב סטינג, "ששייקספיר יעיל תמיד בהרגעת שיכורים אלימים ולו רק משום שזה נותן להם את ההרגשה שאתה מטורף יותר מהם". השיר Sister Moon המופיע בתקליט מוקדש לאפיזודה זו, ושורת הפתיחה של הסונטה פותחת את אחד מבתי השיר.

חוקר הספרות גדעון טיקוצקי ציין כי בסונטה החמישית שבמחזור השירים "אהבתה של תרזה די מון" מאת לאה גולדברג, "יש ודאי התכתבות סמויה עם סונטה מספר 130 של שייקספיר, שגם היא יוצאת חוצץ נגד היופי החלול, הסכריני של האשה בשירת ימי הביניים". ניתן לראות זאת בבית המסיים של הסונטה החמישית, האומר:
:

==תרגומים לעברית==
הסונטה זכתה לתרגומים רבים לעברית, ובהם:
* תרגומו של ש. שלום, 1967.
* תרגומו של מאיר ויזלטיר, הנאמן לרעיון של שייקספיר, אך חורג ממילותיו. נכלל בספרו 'פגימות' שיצא לאור בספרי סימן קריאה / הוצאת הקיבוץ המאוחד, 1979.
* תרגומו של שמעון זנדבנק, הנאמן למילותיו של שייקספיר. נכלל בספר "הסונטות" מאת שקספיר, בשיצא לאור במסגרת הספריה החדשה לשירה, 1992.
* תרגומו של אפרים ברוידא, 1977.
* תרגומו של אילן שיינפלד, 2004.
* תרגומה של זיוה שמיר, 2010.
* תרגומו של יעקב אוסטרובר, בְּשׁוּרוֹת נִצְחִיּוֹת, 2017.
* תרגומו של אברהם עוז, מתוך "כוחו של יופי: שירים על ימי מלחמה וימים אחרים", בעריכת נוית בראל, הוצאת פרדס, 2024.
כל התרגומים הללו שומרים על תבנית החריזה של המקור.

קדם לתרגומים אלה תרגומו של אברהם רגלסון. זהו תרגום מילולי, המתעלם מתבנית החריזה של המקור.

באחדים ממחזותיו נטל שייקספיר סיפורים קלאסיים, ועיבד אותם למטרותיו ולזמנו. ברוח גישתו זו של שייקספיר פעלו שני יוצרים עבריים, שיצרו גרסאות עכשוויות של הסונטה:
* בשנת 1989 פורסם מעין תרגום של אריה זקס, שהוא למעשה יצירה חדשה השואבת השראתה מהסונטה של שייקספיר, כפי שאפשר ללמוד מזוג שורות מתוכה:

* וריאציה מודרנית נוספת, פרי עטה של חרות מעוז, מתחילה במילים:

==קישורים חיצוניים==

* [https://youtu.be/xP06F0yynic?list=PLplFsi0BjJRr2V0kMaFGFZI3XiGn4lss8 הסונטה מפי השחקן הבריטי אלן ריקמן], יוטיוב
* [http://www.newlibrary.co.il/htmls/article.aspx?c0=13836&bsp=13412 ויליאם שקספיר: סונטה 130], תרגומיהם של שמעון זנדבנק ומאיר ויזלטיר, באתר "הספריה החדשה"
* [http://leyada.iscool.co.il/LinkClick.aspx?fileticket=J1847HquU8Q%3D&tabid=1385&mid=4864&language=he-IL "מותה של לאורה" של פטרארקה וסונטה 130 של שייקספיר], באתר התיכון ליד האוניברסיטה
* [http://clickit3.ort.org.il/Apps/WW/page.aspx?ws=a45e75ae-014a-4694-b3fb-39fe88d34fdc&fol=6ce7d304-e057-4217-b2fa-c1e49c6dc5fe&page=5d1cbe82-dba8-466b-aca6-039dc875df61&box=7755af3e-125b-45ad-b00e-8d1d1e85b7d0&_pstate=item&_item=7c18dce4-c5f7-4f7a-a172-e69f8eeccce5 ויליאם שייקספיר, סונט 130], באתר המוסד החינוכי מבואות עירון
* רות וסרמן, [http://w3.kfar-olami.org.il/asaf/pedagogical/safrut/safrut1/sonat.doc סונט (סונטה) 130 / ויליאם שקספיר], בית הספר עמי אסף 
* אילן שיינפלד, [http://www.gogay.co.il/content/article.asp?id=2159 סודות משולחן הכתיבה], באתר GoGay, 15 בספטמבר 2004
* [https://c9eca85c-2bee-4864-bd18-ba71ef4e3d58.usrfiles.com/ugd/c9eca8_a30137c20b414b21a8058406bcf852f9.pdf#page=131 סונטה 130] בספר "עיני אהובתי - כל סונטות שקספיר", בתרגום זיוה שמיר
* [https://youtu.be/AGqC9zf10kA השמעת קריאת סונטה 130] בעברית בליווי הטקסט, בתרגום יעקב אוסטרובר, youtube

==הערות שוליים==

קטגוריה:סונטות מאת ויליאם שייקספיר
קטגוריה:נשים בשירה
קטגוריה:שירי אהבה